CELEX: 62021TN0662
Language: et
Date: 2021-10-15 00:00:00
Title: Kohtuasi T-662/21: 15. oktoobril 2021 esitatud hagi – Troy Chemical Company versus komisjon

6.12.2021   
            
            
               ET
            
            
               Euroopa Liidu Teataja
            
            
               C 490/51
            
         
      15. oktoobril 2021 esitatud hagi – Troy Chemical Company versus komisjon
      (Kohtuasi T-662/21)
      (2021/C 490/61)
      Kohtumenetluse keel: inglise
      
         Pooled
      
      
         Hageja: Troy Chemical Company BV (Delft, Madalmaad) (esindajad: advokaadid D. Abrahams, Ł. Gorywoda ja Z. Romata)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  Tühistada tervikuna kostja 5. augusti 2021. aasta otsus C (2021) 5968 final, millega osaliselt keelduti võimaldamast tutvuda hageja poolt määruse (EÜ) nr 1049/2001 (1) alusel taotletud dokumentidega;
               
            
                  —
               
               
                  rahuldada Üldkohtu kodukorra artiklite 151 ja 152 alusel taotlus lahendada asi kiirendatud menetluses;
               
            
                  —
               
               
                  võtta kõik muud õigluse huvides vajalikud meetmed;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hageja põhjendab oma hagi ühe väitega, mille kohaselt rikkus kostja määruse (EÜ) nr 1049/2001 artikli 4 lõike 2 teist taanet – tegemist on „olulise menetlusnõude“ ja „õigusnormi“ rikkumisega. Ta väidab, et käesoleva asja asjaolud ei õigusta kostja poolt nende erandite kasutamist, millega ta põhjendas keeldumist avalikustada taotletud dokumentide varjatud osad, ja igal juhul räägib hageja taotletud dokumentide täieliku avalikustamise kasuks ülekaalukas avalik huvi õigusloomemenetluse läbipaistvuse ja avalikkuse suhtes.
      
         (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001 L 145, lk 43-48; ELT eriväljaanne 01/03, lk 331).